Document ID: 31993D0507

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Σεπτεμβρίου 1993 σχετικά με τα μέτρα προστασίας όσον αφορά την εγκεφαλομυελίτιδα ιπποειδών, τύπου Βενεζουέλας, στο Μεξικό και την τροποποίηση της απόφασης 79/542/ΕΟΚ του Συμβουλίου
(93/507/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 περί καθορισμού των αρχών σχετικά με την οργάνωση των κτηνιατρικών ελέγχων για τα ζώα προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως το άρθρο 18,
την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση ιπποειδών και τις εισαγωγές ιπποειδών προελεύσεως τρίτων χωρών (3), όπως τροποποιήθηκε τελευταία από την οδηγία 92/36/ΕΟΚ (4), και ιδίως το άρθρο 12,
Εκτιμώντας:
ότι πιστοποιήθηκε στο Μεξικό η παρουσία εγκεφαλομυελίτιδας ιπποειδών τύπου Βενεζουέλας-
ότι η παρουσία εγκεφαλομυελίτιδας ιπποειδών τύπου Βενεζουέλας στο Μεξικό αποτελεί σοβαρή απειλή για τα ιπποειδή των κρατών μελών, λόγω των διαφόρων διακινήσεων των ιπποειδών-
ότι είναι, κατά συνέπεια, αναγκαίο να απαγορευθεί η επανείσοδος εγγεγραμμένων ιπποειδών μετά από προσωρινή εξαγωγή και η εισαγωγή ιπποειδών προελεύσεως Μεξικού-
ότι πρέπει, για λόγους σαφήνειας, να τροποποιηθεί η απόφαση 79/542/ΕΟΚ του Συμβουλίου (5), όπως τροποποιήθηκε τελευταία από την απόφαση 93/435/ΕΟΚ (6), για να συμβιβάζεται με τα προβλεπόμενα μέτρα-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την προσωρινή είσοδο των εγγεγραμμένων ιπποειδών μετά προσωρινή εξαγωγή και την εισαγωγή ιπποειδών προελεύσεως Μεξικού.
Άρθρο 2
Στο μέρος 1 του παραρτήματος της απόφασης 79/542/ΕΟΚ, η γραμμή το Μεξικό τροποποιείται ως εξής:
στη στήλη "Ζώντα ζώα" της στήλης "Ειδικές παρατηρήσεις", προστίθεται η υποσημείωση (6).
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 21 Σεπτεμβρίου 1993.

Labels: 3
18
6